RB springdýnur hafa verið framleiddar á Íslandi frá 1943 . Hægt er að velja um fjórar tegundir af springdýnum ; Sasha sem er grunndýnan okkar , Ull sem er hugsuð fyrir þá sem eru kulsæknir , Super Deluxe sem hefur verið vinsælasta dýnan hjá okkur , og Grand Deluxe sem er lúxusdýnan okkar . Einnig framleiðum við sæludýnur í rafmagnsrúm . Fjórir stífleikar eru í boði á allar þessar tegundir , mjúk , millistíf , stíf og extra stíf , allt eftir því hvað hentar hverjum og einum . Við getum breytt stífleika springdýnanna og RB Rúm er eina þjónustufyrirtækið á sínu sviði sem býður endurhönnun á springdýnum eftir áralanga notkun . Springdýnurnar frá RB Rúmum eru og hafa verið í fjöldamörgum rúmum ánægðra og vel hvíldra Íslendinga í gegnum árin . Við ráðleggjum fólki að taka tvær dýnur í rúm þar sem tveir deila saman enda þurfa pör oft misstífar dýnur . Dýnunar eru svo tengdar saman með rennilás og þá er nánast eins og ein dýna sé í rúminu . Allar okkar dýnur eru bólstraðar eins á báðum hliðum svo það skiptir engu máli hvernig dýnan snýr í rúminu . Enn fremur ráðleggjum við fólki að snúa dýnunum reglulega svo að þær endist sem lengst . Grand Deluxe dýnan er lúxusdýnan okkar . Hún er 26cm á þykkt , með áfastri yfirdýnu og tvöfaldri bólstrun . Þessi tvöfalda bólstrun gerir það að verkum að dýnan lagar sig einstaklega vel að líkamanum , axlir og mjaðmir sökkva djúpt ofan í hana og hún styður vel við líkamann . Super Deluxe er vinsælasta dýnan okkar . Hún er 23cm á þykkt og með áfastri yfirdýnu . Þetta er mjög vinsæl dýna hjá einstaklingum og í hjónarúm . Super Deluxe er líka vinsæl hjá betri hótelum landsins , eins og til dæmis Icelandair Hotels , Sigló Hótel og mörgum fleirum . Sæludýnan er nauðalík Super Deluxe , útlitslega séð . Hún er líka 23cm á þykkt og saumuð í sama sængurdúk . Munurinn er hins vegar augljós þegar á reynir en sæludýnuna má sveigja og beygja enda er hún sérstaklega hönnuð fyrir rafmagnsrúm . Ullardýnan okkar er sérstaklega hugsuð fyrir þau sem eru kulsækin . Það er ullarflóki í dýnunni sem gerir það að verkum að hún er einstaklega hlý og hentar því vel þeim sem alltaf er kalt á nóttinni . Grunndýnan okkar heitir Sasha , hún er 18cm þykkt . Sasha er vinsælasta dýnan í barna og unglingarúm , hún er líka mjög oft tekin í gestaherbergið og upp í sumarbústað . Sasha er líka mjög vinsæl í hjól - og fellihýsi sem og húsbíla en við getum sérsniðið okkar dýnur eftir máli og / eða skapalóni þannig að þær passi í hvaða rúm sem er óháð lögun .